stanford-oval/wikipedia huggingface dataset:
Daniel Štumpf
Ura

Štumpf oli HK Nitran A-nuorten paras pistemies ja maalintekinä kaudella 2009–2010 tehoilla 38+26=64. Hän sijoittui Slovakian A-nuorten maalipörssissä neljänneksi ja jakoi pistepörssin yhdeksännen sijan Patrik Szabón kanssa. Kaudella 2010–2011 Štumpf debytoi Extraligassa ja pelasi yhteensä 39 runkosarjaottelua Slovakian alle 20-vuotiaiden maajoukkueen HK Orange 20 -projektissa ja HK Nitrassa yhteensä 39 runkosarjaottelua tehopistein 3+2=5 sekä kaksi playoff-ottelua tehden yhden maalin. Hän vahvisti myös Nitran A-nuoria kevään 2011 pudotuspeleissä, joissa Štumpf oli joukkueen paras pistemies tehoilla 4+3=7.
Kaudeksi 2011–2012 Štumpf siirtyi valkovenäläisen MHK Junostin joukkueeseen pelaamaan Venäjän nuorten sarjaa, MHL:ää. Hän oli tehoilla 22+19=43 joukkueen paras maalintekijä ja toiseksi paras pistemies. Štumpf oli myös tehoilla 8+5=13 Junostin paras pistemies ja maalintekijä kevään 2012 karsintasarjassa. Heinäkuussa 2012 hän teki 1+1+1-vuotisen sopimuksen SM-liigajoukkue JYPin kanssa. Štumpf pelasi kauden 2012–2013 kuitenkin kokonaan sen farmijoukkue JYP-Akatemiassa, Mestiksessä. Hän ei lopulta käyttänyt sopimuksessaan ollutta optiota, eikä jatkanut JYPin organisaatiossa kaudella 2013–2014.
Elokuussa 2013 Štumpf palasi try-outille HK Nitraan. Hän pelasi siellä kaudella 2013–2014 26 runkosarjaottelua tehopistein 2+5=7, kunnes Štumpf siirtyi loppukaudesta Tšekin toiseksi korkeimmalle sarjatasolle 1. Národní Hokejová Ligan HC Havlíčkův Brodiin. Kaudeksi 2014–2015 hän palasi kotimaahansa ja siirtyi HK 36 Skalican riveihin. Štumpf oli tehoilla 20+16=36 joukkueen paras maalintekijä ja jakoi sisäisen pistepörssin voiton René Školiakin kanssa. Kaudeksi 2015–2016 hän siirtyi kolmivuotisella sopimuksella Tšekin Extraligan HC Zlíniin.
UWE

UWE-1 on saksalainen CubeSat, jonka rakensivat Würzburgin yliopiston opiskelijat. Se laukaistiin 27. lokakuuta 2005 Plesetskin kosmodromilta avaruuteen.
UWE-1-satelliittia seurasi UWE-2, joka laukaistiin Intiasta 23. syyskuuta 2009.
UWE-3 on vuoden 2011 alussa vielä suunniteltavana.
Aiheesta muualla

UWEn sivusto yliopiston sivustolla (Arkistoitu – Internet Archive)
Christophorus Clavius

| Christophorus Clavius |
| --- | --- |

Henkilötiedot
Syntynyt: 1538 Bamberg, Baijeri
Kuollut: 12. helmikuuta 1612 Rooma
Koulutus ja ura
Oppilaat:  Giuseppe Biancani, Marin Getaldić (käännä suomeksi), Paul Guldin, Grégoire de Saint-Vincent ja João Delgado
Tutkimusalue:  Matematiikka
   
Christophorus Clavius (1538 Bamberg, Baijeri – 12. helmikuuta 1612 Rooma) oli saksalainen jesuiitta, matemaatikko ja tähtitieteilijä, joka vaikutti merkittävästi gregoriaanisen kalenterin käyttöönottoon.
Elämä ja ura

Claviuksen vanhemmista tai nuoruudesta ei ole säilynyt tietoa, eikä hänen saksankielistä nimeään ole pystytty selvittämään. Hän liittyi jesuiittoihin vuonna 1555, opiskeli Coimbrassa ja opetti keskeytyksettä jesuiittojen Collegium Romanumissa Roomassa vuodesta 1565 alkaen.
Clavius kirjoitti kommentaarin myöhäiskeskiajan tärkeimpään tähtitieteen oppikirjaan, Johannes de Sacroboscon De Sphaeraan. Claviuksen kommentaari oli yksi aikansa vaikutusvaltaisimmista tähtitieteen oppikirjoista, vaikkakin se puolustaa ptolemaiolaista maailmankuvaa. Hänen kuuluisimmalla matematiikan teoksellaan Euclidis Elementorum libri XV (1574) oli myös suuri vaikutus Euroopassa ja, hänen oppilaansa Matteo Ricci käänsi sen jopa kiinaksi. Hän julkaisi myös useita oppikirjoja aritmetiikasta, geometriasta, sekä aurinkokellojen ja instrumenttien rakentamisesta. Claviusta sai aikalaisiltaan kunnianimen "16. vuosisadan Eukleides", koska hän selitti ja teki ymmärrettäväksi aikansa matematiikan havainnot. Hänen aikansa suurimmat tutkijat, kuten Tyko Brahe, Johannes Kepler, Galileo Galilei ja Giovanni Antonio Magini, arvostivat häntä suuresti.
Clavius oli yksi gregoriaanisen kalenterin uudistuksen (1577–1582) tärkeimmistä toteuttajista, ja hän näyttää olleen uudistuspäätösten lopullinen toimittaja. Paavit Gregorius XIII ja Klemens VIII antoivat hänelle tehtäväksi kommentoida uutta kalenteria ja puolustaa sitä protestanttien hyökkäyksiä vastaan teoksessa Novi calendarii romani apologia (1595).
Aiheesta muualla

Kuvia tai muita tiedostoja aiheesta Christophorus Clavius Wikimedia Commonsissa
Ugandankaniini

| Ugandankaniini> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jäniseläimet Lagomorpha
Heimo::  Jänikset Leporidae
Suku::  Ugandankaniinit Poelagus  St. Leger, 1932
Laji::  palustris
Kaksiosainen nimi
 Poelagus marjorita  St. Leger, 1929 
 Poelagus marjorita-lajin levinneisyys
Synonyymit
 Lepus marjorita  Poelagus larkeni  Poelagus oweni 
Katso myös
   Ugandankaniini Wikispeciesissä   Ugandankaniini Commonsissa 
Infobox OKVirheellinen NIMI-arvoIUCN-testi OK: 
Ugandankaniini (Poelagus marjorita) on jänisten (Leporidae) heimoon kuuluva nisäkäslaji. Se on sukunsa ugandankaniinit (Poelagus) ainoa laji. Sitä tavataan kotoperäisenä Keski-Afrikassa. Aikuinen yksilö painaa kahdesta kolmeen kiloa ja on 44–50 senttimetriä pitkä.
Valentin Vodnik

Valentin Vodnikin muotokuva. Franz Kurz zum Thurn und Goldensteinin guassipiirros, rajaus
Valentin Vodnik (3. helmikuuta 1758 Zgornja Šiška, Kranjska, Habsburgien monarkia – 8. tammikuuta 1819 Ljubljana) oli slovenialainen fransiskaanipappi, runoilija, kääntäjä ja kirjoittaja. Hän oli valistusajan merkittävä vaikuttaja ja opettaja ja slovenialaisen kansallistunteen herättäjä. Hän auttoi muun muassa Raamatun kääntämistä omalle kielelleen. Lisäksi hän perusti vuonna 1797 ensimmäisen sloveeninkielisen sanomalehden Lublanske novice (suom. Ljubljanan uutiset). Hän pyrki tekemään myös saksalais-slovenialais-latinalaista sanakirjaa, joka kuitenkin jäi kesken.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: ru:Водник, Валентин
Valentin Zeileis

Valentin Zeileis (1873–1939) oli itävaltalainen ihmeparantaja. Vuodesta 1912 hän omisti Gallspachin linnan Ylä-Itävallassa. Varsinkin noin 1925–1930 hän sai kuuluisuutta parantaessaan monenlaisia sairauksia. Galspachin linnaan hän yhdessä poikansa tohtori Fritz G. Zeileisin kanssa vuonna 1929 laitoksen. Monet Zeileisin parannusvälineet olivat elektroterapeuttisia kojeita. Yksi väline oli sähköistetty taikasauva. Zeileisin potilaita oli niin paljon, että heidän majoittamisensa johdosta syntyi miltei kaupunkimainen asutusryhmä.
Chasing Shadows

| Chasing Shadows Ancara |
| --- | --- | --- |

Studioalbumin tiedot
 Julkaistu: 21. lokakuuta 2009
 Tuottaja(t): Hiili Hiilesmaa
 Tyylilaji: heavy metal
 Kesto: 44.18
 Levy-yhtiö: DKS Music
Listasijoitukset
  Suomen virallinen lista: 32.
Ancaran muut julkaisut
| Beyond the Dark 2007 | Chasing Shadows 2009 | Wake Up (EP) 2015 |
Chasing Shadows on suomalaisen heavy metal -yhtye Ancaran kolmas studioalbumi. Se julkaistiin vuonna 2009 levymerkillä DKS Music. Albumi nousi Suomen virallisen listan sijalle 32.
Albumin on tuottanut Hiili Hiilesmaa.
Kappaleet

We Paint December – 3.49
Far From Grace – 3.38
Chasing Shadows – 4.31
High Hopes – 4.27
Liar – 4.01
Lodestar – 3.26
Tears With a Smile – 4.23
Not Quite Sober – 4.36
Nicole – 3.09
Wait – 3.31
Farewell – 4.47
Kokoonpano

Sammy Salminen ‎– laulu
Juha ”Juice” Wahlstén ‎– kitara, taustalaulu
Tuomas Keskinen ‎– kitara
Mika Rajala ‎– bassokitara
Timo Rajala ‎– rummut
Arvostelut

Imperiumi.net:
Mesta.net:
Metallimusiikki.net: 3/5
Soundi:
Aiheesta muualla

Chasing Shadows Discogsissa. (englanniksi)
Albumi Chasing Shadows Encyclopaedia Metallum -sivustolla (englanniksi)
US Salernitana 1919

Unione Sportiva Salernitana 1919 on jalkapalloseura Salernon kaupungista. Seura pelaa kaudella 2024–2025 Italian toiseksi korkeimmalla sarjatasolla Serie B:ssä. Se nousi pääsarja Serie A:han vuonna 2021 pelattuaan 22 vuotta alemmilla sarjatasoilla. Seura on perustettu vuonna 1919.
Aiheesta muualla

Seuran kotisivut
Serie B 2024–2025
Bari • Brescia • Carrarese • Catanzaro • Cesena • Cittadella • Cosenza • Cremonese • Frosinone • Juve Stabia •
Mantova • Modena • Palermo • Pisa • Reggiana • Salernitana • Sampdoria • Sassuolo • Spezia • Südtirol
Luettelo Serie B:n voittajista • Serie B:n maalikuninkaat
Valentina Bergamaschi

Valentina Bergamaschi vuoden 2019 MM-kilpailuissa.
Valentina Bergamaschi (s. 22. tammikuuta 1997) on italialainen jalkapalloilija. Hän on pelipaikaltaan keskikenttäpelaaja. Hän on pelannut Italian naisten maajoukkueessa vuoden 2019 MM-kilpailujen päättyessä 28 maaottelua ja tehnyt niissä neljä maalia. MM-kilpailuissa 2019 hän pelasi avauskokoonpanossa neljässä ottelussa ja tuli vaihtopelaajana kentälle yhdessä ottelussa.
Bergamaschi edustaa kotimaassaan AC Milania. Hän on aiemmin pelannut myös Sveitsissä.
Cody (Wyoming)

| Cody |
| --- | --- |
 Parkin piirikunnan oikeustalo.
 Codyn sijainti Wyomingissä.
 Koordinaatit: 44°31′24″N, 108°3′26″W 
Valtio:  Yhdysvallat
Osavaltio:  Wyoming
Piirikunta:  Parkin piirikunta
Hallinto:  
 – Pormestari:  Nancy Brown
Pinta-ala:  
 – Kokonaispinta-ala:  24,7 km²
 – Maa:  24,0 km²
 – Josta vettä:  0,7 km² (2,8 %)
Korkeus:  1 523 m
Väkiluku (2010):  9 520
 – Väestötiheys:  385,4 as./km²
Aikavyöhyke:  UTC-7
 – Kesäaika:  UTC-6
ZIP code:  82414
Suuntanumero(t):  307
 
 http://www.cityofcody-wy.gov/index.cfm 
Infobox OKVirheellinen NIMI-arvo: 
Cody on kaupunki Wyomingissä, Parkin piirikunnassa, jonka pääkaupunki se on. Kaupungissa on vuoden 2010 väestönlaskennan mukaan 9 520 asukasta. Se on saanut nimensä Buffalo Billinä paremmin tunnetun William Codyn mukaan.
Historia

William ”Buffalo Bill” Cody kävi ensimmäisen kerran Bighorn Basinin alueella 1870-luvulla geologia O. C. Marchin kanssa. Hän palasi sinne 1890-luvun puolivälissä hyvien viljelymaiden, kauniiden maisemien, riistan runsauden ja Yellowstonen kansallispuiston läheisyyden takia. Cody saapui sinne useiden ystäviensä kanssa aikeenaan perustaa yhteisö. Alkuperäinen kylä perustettiin Shoshonejoen kanjonin itäpäätyyn, mutta se on myöhemmin siirretty nykyiselle paikalleen. Vuonna 1895 kylä sai nimekseen Cody.
Auttaakseen yhteisöään Cody suostutteli ystävänsä, presidentti Theodore Rooseveltin rakennuttamaan kylän lähelle padon Shoshonejokeen. Shoshonen pato (tunnetaan nykyään nimellä Buffalo Billin pato) valmistui 1910, ja sen ansiosta Cody sai sähköt.
Aiheesta muualla

Kuvia tai muita tiedostoja aiheesta Cody (Wyoming) Wikimedia Commonsissa
Codyn kotisivut (Arkistoitu – Internet Archive) (englanniksi)
Codyn kauppakamarin sivut (englanniksi)
Buffalo Bill Historical Center (englanniksi)
Wyomingin osavaltio
| --- | --- |
Piirikunnat:   Albany  Big Horn  Campbell  Carbon  Converse  Crook  Fremont  Goshen  Hot Springs  Johnson  Laramie  Lincoln  Natrona  Niobrara  Park  Platte  Sheridan  Sublette  Sweetwater  Teton  Uinta  Washakie  Weston 
Kaupungit:   Buffalo  Casper  Cheyenne (pääkaupunki)  Cody  Douglas  Evanston  Gillette  Green River  Kemmerer  Lander  Laramie  Newcastle  Powell  Rawlins  Riverton  Rock Springs  Sheridan  Torrington  Worland 
Kunnat (town):   Afton  Albin  Alpine  Baggs  Bar Nunn  Basin  Big Piney  Burlington  Burns  Byron  Chugwater  Clearmont  Cokeville  Cowley  Dayton  Diamondville  Dixon  Dubois  East Thermopolis  Edgerton  Elk Mountain  Encampment  Evansville  Fort Laramie  Frannie  Glendo  Glenrock  Granger  Greybull  Guernsey  Hanna  Hartville  Hudson  Hulett  Jackson  Kaycee  Kirby  La Barge  La Grange  Lingle  Lost Springs  Lovell  Lusk  Lyman  Manderson  Manville  Marbleton  Medicine Bow  Meeteetse  Midwest  Mills  Moorcroft  Mountain View  Opal  Pavillion  Pine Bluffs  Pinedale  Pine Haven  Ranchester  Riverside  Rock River  Rolling Hills  Saratoga  Shoshoni  Sinclair  Star Valley Ranch  Sundance  Superior  Ten Sleep  Upton  Thayne  Van Tassell  Wamsutter  Whatland  Wright  Yoder
Ugandan vaakuna

Ugandan vaakuna on Ugandan kansallistunnus lipun, moton ja kansallislaulun ohella. Se koostuu keskellä sijaitsevasta kilvestä ja vihreällä vuorella olevista keihäistä.
Kilpi ja keihäät edustavat ugandalaisten halukkuutta puolustaa maatansa. Kilvessä on kolme kuvaa; ylhäällä Victoriajärven siniset aallot, keskellä aurinko (symboloi Ugandan auringonpaisteita) ja rumpu (symboloi tanssia ja seremonioita).
Etelänkruunukurki (vaakunan oikealla puolella) on Ugandan kansallislintu. Kobiantilooppi (vasemmalla puolella) symboloi Ugandan runsaslukuista eläimistöä.
Vaakunan mäellä oleva joki kuvaa maassa virtaavaa Niiliä. Mäellä kasvaa maan kahta merkittävintä vientituotetta kahvia ja puuvillaa. Vaakunan alla nauhassa lukee kansallismotto: "For God and My Country", "Jumalan ja maani puolesta".
Afrikan valtioiden vaakunat
Algeria
Angola
Benin
Botswana
Burkina Faso
Burundi
Djibouti
Egypti
Eritrea
Etelä-Afrikka
Etelä-Sudan
Etiopia
Gabon
Gambia
Ghana
Guinea
Guinea-Bissau
Kamerun
Kap Verde
Kenia
Keski-Afrikan tasavalta
Komorit
Kongon demokraattinen tasavalta
Kongon tasavalta
Lesotho
Liberia
Libya
Madagaskar
Malawi
Mali
Marokko
Mauritania
Mauritius
Mosambik
Namibia
Norsunluurannikko
Niger
Nigeria
Päiväntasaajan Guinea
Ruanda
Sambia
São Tomé ja Príncipe
Senegal
Seychellit
Sierra Leone
Somalia
Sudan
Swazimaa
Tansania
Togo
Tšad
Tunisia
Uganda
Zimbabwe
Valentin de Boulogne

Valentin de Boulogne: Les Quatre âges de l'homme
Valentin de Boulogne: Le Martyre des saints Procès et Martinien
Valentin de Boulogne (kastettu 1591 tai 3. tammikuuta 1594 – kuollut tai haudattu 20. elokuuta 1632) oli ranskalainen taidemaalari.
Boulogne syntyi taiteelliseen perheeseen ja sai todennäköisesti varhaisen koulutuksensa isältään kotikaupungissaan Coulommiersissä. Joachim von Sandrartin vuonna 1675 kirjoittaman tiedon mukaan Boulogne saapui Roomaan ennen Simon Vouetia, joka saapui sinne noin vuonna 1614. Varhaisin maininta Boulognesta Roomassa on vuodelta 1620, jolloin hänet sisällytettiin siellä suoritettuun väestönlaskentaan. Pian tämän jälkeen Boulognen nimi on yhdistetty hollantilaisiin taiteilijoihin, joihin kuuluivat muiden muassa Cornelis van Poelenburgh ja Dirck van Baburen. Hän liittyi näiden edustamaan Bentvueghels-taiteilijaryhmään. Tyyliinsä hän omaksui vaikutteita Caravaggiolta ja tämän seuraajalta Bartolomeo Manfredilta.
Boulogne teki myöhemmin 1620-luvulla yhteistyötä Nicolas Poussinin kanssa, ja kardinaali Francesco Barberini tilasi molemmilta alttarimaalauksia Vatikaaniin. Boulognen harvoista julkisista tilaustöistä tärkein on Le Martyre des saints Procès et Martinien. Boulogne sai myös lukuisia yksityisiä tilauksia etenkin Barberinien suvulta ja sen sisäpiiriltä. Yksi Barberinin tilaamista teoksista on Les Quatre âges de l'homme (n. 1627–1630), joka on Lontoon National Galleryssa. 1620-luvun edetessä Boulogne alkoi tehdä entistä enemmän raamatullisia aiheita kuvanneita teoksia. Näitä uskonnollisia teoksia on muun muassa Eremitaašissa ja Louvressa.
Legendan mukaan ennen kuolemaansa Boulogne oli kylpenyt jäätävän kylmissä Fontana del Tritonen vesissä Piazza Barberinilla. Giovanni Baglionen kirjoituksen mukaan hän olisi vilvoiteltuaan saanut voimakkaan kuumeen, jonka edettyä Boulogne olisi kuollut muutamassa päivässä. Boulognen johdolla opiskelivat taiteilijat Pietro Francavilla ja Nicolas Tournier.
Collierin piirikunta

Collierin piirikunta (engl. Collier County) on Yhdysvaltojen Floridan osavaltiossa sijaitseva piirikunta. Sen väkiluku oli 378 488 vuonna 2018 ja sen pinta-ala on 5 970 neliökilometriä. Piirikunnan hallintokeskus on East Naples ja suurin kaupunki Naples.
Piirikunta on saanut nimensä yrittäjä Barron Collierilta ja se perustettiin toukokuussa 1923.
Väestö

Piirikunnan asukkaista 62,9 prosenttia on valkoisia, 27,8 prosenttia latinalaisamerikkalaisia ja 6,89 prosenttia mustia. 84,8 prosenttia asukkaista on Yhdysvaltain kansalaisia. Piirikunnan väestön keski-ikä on 50,8 vuotta.
Kuvia piirikunnasta

Piirikunnan oikeustalo.
Naplesin laituri.
Aiheesta muualla

Kuvia tai muita tiedostoja aiheesta Collierin piirikunta Wikimedia Commonsissa
Valmir Seferi

| Henkilötiedot |
| --- | --- | --- | --- |
Syntymäaika: 18. helmikuuta 1993 (ikä 31)
Syntymäpaikka: Karkkila, Suomi
Pelipaikka: keskikenttäpelaaja
Pituus: 177 cm
Seura
Seura: GrIFK
Pelinumero: 15
Junioriseurat
2005–2006: EBK
2006–2012: Honka
Seurat
| Vuodet | Seura | O | (M) |
| 2009–2012 | Pallohonka | 45 | (8) |
| 2010–2012 | Honka | 1 | (0) |
| 2012 | PK-35 Vantaa | 4 | (0) |
| 2013 | LoPa | 14 | (6) |
| 2014 | Viikingit | 22 | (2) |
| 2015 | BK-46 | 23 | (6) |
| 2016– | GrIFK | 18 | (0) |
| Yhteensä | Yhteensä | 127 | (22) |
Maajoukkue
| 2008 | Suomi U15 | 5 | (0) |
| 2008–2009 | Suomi U16 | 14 | (2) |
| 2009–2010 | Suomi U17 | 8 | (1) |
| 2010–2011 | Suomi U18 | 10 | (1) |
 Seurajoukkueuran tilastot kattavat vain kansalliset sarjat, päivitetty 7. lokakuuta 2016.
Valmir Seferi (s. 18. helmikuuta 1993 Karkkila) on suomalainen jalkapalloilija. Hän on pelipaikaltaan keskikenttäpelaaja.
Seferi on pelannut Veikkausliigassa yhden ottelun kaudella 2010. Hän on taustaltaan Kosovon albaani.
Charles Kennedy

| Charles Kennedy |
| --- | --- |
 Charles Kennedy vuonna 2006
Liberaalidemokraattien puheenjohtaja
 9. elokuuta 1999 – 7. tammikuuta 2006  
Edeltäjä:  Paddy Ashdown
Seuraaja:  Menzies Campbell
Liberaalidemokraattien puoluehallituksen puheenjohtaja
 1. tammikuuta 1991 – 31. joulukuuta 1994  
Edeltäjä:  Ian Wrigglesworth
Seuraaja:  Robert Maclennan
Yhdistyneen kuningaskunnan alahuoneen jäsen
 Ross, Cromarty and Skyen vaalipiiri (1983–1997) Ross, Skye and Inverness Westin vaalipiiri (1997–2005) Ross, Skye and Lochaberin vaalipiiri (2005–2015) 9. kesäkuuta 1983 – 30. maaliskuuta 2015  
Edeltäjä:  Hamish Gray
Seuraaja:  Ian Blackford
Henkilötiedot
Syntynyt: 25. marraskuuta 1959 Inverness, Skotlanti
Kuollut: 1. kesäkuuta 2015 (55 vuotta) Fort William, Skotlanti
Puoliso:  Sarah Gurling (2002–2010)
Lapset:  1
Tiedot
Puolue:  Liberaalidemokraatit
Muut puolueet:  Työväenpuolue (1974–1981) Sosiaalidemokraattinen puolue (1981–1988)
Tutkinnot:  Glasgow’n yliopisto Indianan yliopisto
Uskonto:  roomalaiskatolinen
Charles Peter Kennedy (25. marraskuuta 1959 – 1. kesäkuuta 2015) oli brittiläinen liberaalidemokraattinen poliitikko, joka toimi Yhdistyneen kuningaskunnan alahuoneen jäsenenä vuosina 1983–2015 ja liberaalidemokraattien puheenjohtajana vuosina 1999–2006.
Kennedy valittiin parlamenttin alahuoneeseen vuonna 1983 lyhytikäisen sosiaalidemokraattisen puolueen jäsenenä vain 23-vuotiaana. Sosiaalidemokraattinen puolue ja liberaalipuolue yhdistyivät liberaalidemokraattiseksi puolueeksi vuonna 1988, ja Kennedy valitiin sen puheenjohtajaksi vuonna 1999. Hänen ollessaan puheenjohtajana parlamenttiin valittiin vuoden 2005 parlamenttivaaleissa 62 liberaalidemokraattien kansanedustajaa, eniten sitten vuoden 1923 vaalien, joissa puolueen suorana edeltäjänä pidetty liberaalipuolue sai parlamenttiin 158 edustajaa. Kennedyn johdossa liberaalidemokraatit profiloitui Irakin sodan vastustajana. Kennedyä pidettiin karismaattisena puhujana, ja hän esiintyi puheenjohtajakautensa aikana useasti televisiossa.
Kennedyn puheenjohtajakauden loppupuolella hänen terveydentilastaan esitettiin huolia, ja tammikuussa 2006 hän myönsi kärsineensä alkoholismista ja saaneensa siihen hoitoa. Hän erosi puolueen puheenjohtajuudesta, ja hänen seuraajakseen valittiin Menzies Campbell. Kennedy jatkoi kansanedustajana, ja vuoden 2010 vaalien jälkeen hän äänesti konservatiivien ja liberaalidemokraattien hallituskoalitiota vastaan. Hän menetti paikkansa alahuoneessa vuoden 2015 parlamenttivaaleissa, ja kuoli alle kuukausi myöhemmin alkoholismiinssa liittyneen verenvuodon seurauksena.
Ura > Nuoruus

Kennedy syntyi vuonna 1959 Invernessissä Skotlannin ylämaalla. Hän sai roomalaiskatolisen kasvatuksen ja kävi koulua Fort Williamissa Lochaber High Schoolissa. Hän opiskeli Glasgow’n yliopistossa politiikkaa ja filosofiaa ja suoritti kandidaatintutkintoa vastaavan skotlantilaisen Master of Arts -tutkinnon. Hän toimi Glasgow’n yliopiston ylioppilaskunnan puheenjohtajana vuosina 1980–1981.
Valmistuttuaan vuonna 1982 Kennedy työskenteli journalistina BBC:lle. Hän sai Fulbright-stipendin, jonka turvin hän suoritti tohtorintutkinnon Indianan yliopistossa Yhdysvalloissa.
Ura > Poliittinen ura

Kennedy liittyi työväenpuolueeseen 15-vuotiaana, mutta siirtyi yliopistossa sosiaalidemokraattiseen puolueeseen vuonna 1981. Vuoden 1983 vaaleissa hän oli sosiaalidemokraattien ehdokkaana Ross, Cromarty and Skyen vaalipiirissä, jonka edeltäjän, Ross and Cromartyn vaalipiirin, silloisena kansanedustajana oli konservatiivien Hamish Gray. Vaaleissa Kennedy sai 13 528 ääntä (38,5 %), 1704 ääntä enemmän kuin Gray, joten hänestä tuli nuorin kyseisissä vaaleissa valittu kansanedustaja.
Kennedy oli ensimmäinen SDP:n viidestä kansanedustajasta, jotka kannattivat puolueen yhdistymistä liberaalipuolueen kanssa. Puolueet tekivät jo yhteistyötä vaaliliiton muodossa, ja ne yhdistyivät vuonna 1988 sosiaali- ja liberaalidemokraattiseksi puolueeksi; nykyisen nimensä puolue sai seuraavana vuonna.
Kennedy siirtyi puolueen eturiviin vuonna 1989. Vuosina 1990–1994 Kennedy toimi liberaalidemokraattien puoluehallituksen puheenjohtajana.
Ura > Puheenjohtajana

Paddy Ashdownin erottua puolueen puheenjohtajuudesta Kennedy äänestettiin hänen seuraajakseen elokuussa 1999. Hän sai puheenjohtajavaalissa 57 prosenttia äänistä, kun toiseksi tullut Simon Hughes sai 43 prosenttia äänistä. Saman vuoden lokakuussa hänestä tuli Privy Councilin jäsen.
Kennedyn johtajuustyyliä kuvailtiin ”keskustelevaksi ja toverilliseksi”. Hän oli usein vieraana satiirisessa uutisvisailuohjelmassa Have I Got News for You, minkä johdosta hän sai lempinimen ”Chatshow Charlie”.
Kennedyn puheenjohtajakauden ensimmäisissä vaaleissa vuonna 2001 liberaalidemokraatit sai 18,3 prosenttia äänistä ja 52 paikkaa alahuoneessa. Kennedyn johdolla puolue vastusti Irakin sotaa, ja kaikki puolueen kansanedustajat äänestivät joko sotaa vastaan tai tyhjää.
Vuonna 2004 mediassa alettiin puhua Kennedyn terveydentilasta, ja hänen huhuttiin kärsivän alkoholismista, jonka hän kuitenkin kiisti. Sanomalehti The Times väitti Kennedyn jättäneen väliin vuoden 2004 budjettia koskevan keskustelun alahuoneessa juomisongelman takia; lehti pyysi tätä myöhemmin anteeksi.
Vuoden 2005 parlamenttivaaleissa liberaalidemokraatit käytti mestausstrategiaksi kutsuttua taktiikkaa, jossa puolue panosti erityisesti korkea-arvoisten konservatiivien vaalipiireihin. Puolue toivoi myös houkuttelevansa työväenpuolueen äänestäjiä, erityisesti muslimeja, jotka olivat tyytymättömiä Irakin sotaan.
Ennen vaaleja media ja mielipidekyselyt ennustivat, että liberaalidemokraatit saattaisi voittaa jopa sata paikkaa alahuoneessa. Lopulta puolue sai 22,1 prosenttia äänistä ja 63 paikkaa, eniten sitten vuoden 1923, jolloin liberaalipuolue sai 158 paikkaa.
Menestyksestä huolimatta puolueen mestausstrategian katsottiin laajalti kuitenkin epäonnistuneen: konservatiivipuolue voitti viidessä aiemmin liberaalidemokraattien hallitsemassa vaalipiirissä, siinä missä liberaaldemokraatit voitti konservatiiveilta vain kolme vaalipiiriä. Työväenpuolueelta liberaalidemokraatit voitti 12 vaalipiiriä, ja Walesissä Plaid Cymrultä yhden.
Vaalien jälkimainingeissa kritiikki Kennedyn johtajuutta kohtaan kasvoi erityisesti niiltä puolueen jäseniltä, joiden mielestä puolue olisi voinut suoriutua jopa paremmin konservatiivien suhteellisen heikkoa suoritusta vastaan. Jotkut, kuten puoluehallituksen varapuheenjohtaja Donnachad McCarthy, erosivat puolueesta kritisoiden puolueen siirtymistä oikealle konservatiiviäänestäjien houkuttelemiseksi.
David Cameronin tultua valituksi konservatiivipuolueen puheenjohtajaksi joulukuussa 2005 useat korkea-arvoiset liberaalidemokraattien jäsenet kehottivat Kennedyä joko ”parantamaan peliään” tai eroamaan. Loppuvuonna 2005 Kennedyn erolla spekuloitiin laajasti. The Liberal -lehden käynnistämän Kennedyn eroa vaativan aloitteen allekirjoitti yli 3300 puolueen jäsentä mukaan lukien 386 paikallispoliitikkoa ja kaksi kansanedustajaa. 11 puolueen eturivin kansanedustajaa allekirjoitti hänen eroaan vaativan kirjeen.